CELEX: 32015R1726
Language: el
Date: 2015-09-28 00:00:00
Title: Εκτελεστικός κανονισμός (ΕΕ) 2015/1726 της Επιτροπής, της 28ης Σεπτεμβρίου 2015, σχετικά με την έγκριση της 2-μεθυλισοθειαζολ-3(2Η)-όνης ως υπάρχουσας δραστικής ουσίας για χρήση σε βιοκτόνα του τύπου προϊόντων 13 (Κείμενο που παρουσιάζει ενδιαφέρον για τον ΕΟΧ)

29.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 252/14
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1726 ΤΗΣ ΕΠΙΤΡΟΠΉΣ
   της 28ης Σεπτεμβρίου 2015
   σχετικά με την έγκριση της 2-μεθυλισοθειαζολ-3(2Η)-όνης ως υπάρχουσας δραστικής ουσίας για χρήση σε βιοκτόνα του τύπου προϊόντων 13
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 89 παράγραφος 1 τρίτο εδάφιο,
   Εκτιμώντας τα ακόλουθα:
   
               (1)
            
            
               Ο κατ' εξουσιοδότηση κανονισμός (ΕΕ) αριθ. 1062/2014 της Επιτροπής (2) θεσπίζει κατάλογο δραστικών ουσιών που πρέπει να αξιολογηθούν με σκοπό την πιθανή έγκρισή τους για χρήση σε βιοκτόνα προϊόντα ή την καταχώριση στο παράρτημα I του κανονισμού (ΕΕ) αριθ. 528/2012.
            
         
               (2)
            
            
               Ο εν λόγω κατάλογος περιλαμβάνει την ουσία 2-μεθυλισοθειαζολ-3(2Η)-όνη.
            
         
               (3)
            
            
               H 2-μεθυλισοθειαζολ-3(2Η)-όνη αξιολογήθηκε, σύμφωνα με το άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου (3), για χρήση στον τύπο προϊόντων 13, συντηρητικά μεταλλουργικών ρευστών, όπως ορίζονται στο παράρτημα V της εν λόγω οδηγίας, ο οποίος αντιστοιχεί στον τύπο προϊόντων 13 όπως ορίζεται στο παράρτημα V του κανονισμού (ΕΕ) αριθ. 528/2012.
            
         
               (4)
            
            
               Η Σλοβενία ορίστηκε αρμόδια αρχή αξιολόγησης και στις 11 Απριλίου 2012 υπέβαλε στην Επιτροπή έκθεση αξιολόγησης, συνοδευόμενη από τις συστάσεις της, σύμφωνα με το άρθρο 14 παράγραφοι 4 και 6 του κανονισμού (ΕΚ) αριθ. 1451/2007 της Επιτροπής (4).
            
         
               (5)
            
            
               Σύμφωνα με το άρθρο 7 παράγραφος 1 στοιχείο β) του κατ' εξουσιοδότηση κανονισμού (ΕΕ) αριθ. 1062/2014, η γνώμη του Ευρωπαϊκού Οργανισμού Χημικών Προϊόντων διατυπώθηκε 2 Οκτωβρίου 2014 από την επιτροπή βιοκτόνων, η οποία έλαβε υπόψη τα συμπεράσματα της αρμόδιας αρχής αξιολόγησης.
            
         
               (6)
            
            
               Σύμφωνα με την εν λόγω γνώμη, τα βιοκτόνα που χρησιμοποιούνται για τον τύπο προϊόντων 13 και περιέχουν 2-μεθυλισοθειαζολ-3(2Η)-όνη αναμένεται να πληρούν τις απαιτήσεις του άρθρου 5 της οδηγίας 98/8/ΕΚ, υπό τον όρο ότι τηρούνται ορισμένες ειδικές διατάξεις και όροι σχετικά με τη χρήση τους.
            
         
               (7)
            
            
               Συνεπώς, είναι σκόπιμο να εγκριθεί η χρήση της 2-μεθυλισοθειαζολ-3(2Η)-όνης σε βιοκτόνα για τον τύπο προϊόντων 13, με την επιφύλαξη της συμμόρφωσης προς τους ειδικούς όρους του παραρτήματος.
            
         
               (8)
            
            
               Δεδομένου ότι η ουσία 2-μεθυλισοθειαζολ-3(2Η)-όνη πληροί τα κριτήρια για ταξινόμηση ως ευαισθητοποιητικό του δέρματος της υποκατηγορίας 1Α, όπως ορίζεται στο παράρτημα I του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (5), τα κατεργασμένα αντικείμενα που έχουν υποστεί κατεργασία με ή εμπεριέχουν 2-μεθυλισοθειαζολ-3(2Η)-όνη θα πρέπει να φέρουν κατάλληλη επισήμανση όταν διατίθενται στην αγορά. should be appropriately labelled when placed on the market.
            
         
               (9)
            
            
               Θα πρέπει να προβλέπεται ένα εύλογο χρονικό διάστημα πριν από την έγκριση δραστικής ουσίας, ώστε να παρέχεται η δυνατότητα στα ενδιαφερόμενα μέρη να λάβουν τα αναγκαία προπαρασκευαστικά μέτρα για την ικανοποίηση των νέων απαιτήσεων.
            
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα βιοκτόνα προϊόντα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ουσία 2-μεθυλισοθειαζολ-3(2Η)-όνη εγκρίνεται προς χρήση ως δραστική ουσία σε βιοκτόνα του τύπου προϊόντων 13, με την επιφύλαξη των ειδικών διατάξεων και όρων του παραρτήματος.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Σεπτεμβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 167 της 27.6.2012, σ. 1.
   
      (2)  Κατ' εξουσιοδότηση κανονισμός (ΕΕ) αριθ. 1062/2014 της Επιτροπής, της 4ης Αυγούστου 2014, σχετικά με το πρόγραμμα εργασιών για τη συστηματική εξέταση όλων των υπαρχουσών δραστικών ουσιών που περιέχονται σε βιοκτόνα τα οποία αναφέρονται στον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (ΕΕ L 294 της 10.10.2014, σ. 1).
   
      (3)  Οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (ΕΕ L 123 της 24.4.1998, σ. 1).
   
      (4)  Κανονισμός (ΕΚ) αριθ. 1451/2007 της Επιτροπής, της 4ης Δεκεμβρίου 2007, σχετικά με τη δεύτερη φάση του δεκαετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (ΕΕ L 325 της 11.12.2007, σ. 3).
   
      (5)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).
   
      ΠΑΡΑΡΤΗΜΑ
      
                  Κοινή ονομασία
               
               
                  Ονομασία IUPAC
                  Αριθμοί ταυτοποίησης
               
               
                  Ελάχιστος βαθμός καθαρότητας της δραστικής ουσίας (1)
                  
               
               
                  Ημερομηνία έγκρισης
               
               
                  Ημερομηνία λήξης της έγκρισης
               
               
                  Τύπος προϊόντος
               
               
                  Ειδικοί όροι
               
            
                  2-μεθυλισοθειαζολ-3(2Η)-όνη
               
               
                  Ονομασία IUPAC:
                  2-μεθυλισοθειαζολ-3(2Η)-όνη
                  Αριθ. ΕΚ: 220-239-6
                  Αριθ. CAS: 2682-20-4
               
               
                  95 % κατά βάρος
               
               
                  1η Οκτωβρίου 2016
               
               
                  30ή Σεπτεμβρίου 2026
               
               
                  13
               
               
                  Κατά την αξιολόγηση των προϊόντων δίνεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που συνδέονται με χρήσεις οι οποίες καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης επικινδυνότητας της δραστικής ουσίας στο επίπεδο της Ένωσης.
                  Η αδειοδότηση των βιοκτόνων προϊόντων υπόκειται στους ακόλουθους όρους:
                  
                              1.
                           
                           
                              Για τους επαγγελματίες χρήστες, καθορίζονται ασφαλείς επιχειρησιακές διαδικασίες και κατάλληλα οργανωτικά μέτρα. Τα προϊόντα χρησιμοποιούνται με κατάλληλα μέσα ατομικής προστασία στις περιπτώσεις που δεν είναι εφικτός ο περιορισμός της έκθεσης σε αποδεκτά επίπεδα με άλλα μέσα.
                           
                        
                              2.
                           
                           
                              Λαμβανομένων υπόψη των κινδύνων για τους επαγγελματίες χρήστες, η φόρτωση των προϊόντων σε μεταλλουργικά ρευστά γίνεται με ημιαυτόματο ή αυτόματο τρόπο, εκτός εάν μπορεί να αποδεικτεί ότι οι κίνδυνοι είναι δυνατόν να περιοριστούν σε αποδεκτά επίπεδα με άλλα μέσα.
                           
                        
                              3.
                           
                           
                              Λαμβανομένων υπόψη των κινδύνων για τους επαγγελματίες χρήστες, η επισήμανση και, εφόσον προβλέπονται, τα δελτία δεδομένων ασφάλειας των προϊόντων αναφέρουν ότι τα ρευστά μεταλλουργίας στα οποία έχουν φορτωθεί προϊόντα συντήρησης χρησιμοποιούνται σε αυτόματες ή ημιαυτόματες μηχανές, εκτός εάν μπορεί να αποδειχθεί ότι οι κίνδυνοι είναι δυνατόν να περιοριστούν σε αποδεκτά επίπεδα με άλλα μέσα.
                           
                        Η διάθεση στην αγορά των κατεργασμένων αντικειμένων υπόκειται στον ακόλουθο όρο:
                  Ο αρμόδιος για τη διάθεση στην αγορά κατεργασμένου αντικειμένου που έχει υποστεί κατεργασία με 2-μεθυλισοθειαζολ-3(2Η)-όνη ή εμπεριέχει 2-μεθυλισοθειαζολ-3(2Η)-όνη διασφαλίζει ότι η επισήμανση του εν λόγω κατεργασμένου αντικειμένου παρέχει τις πληροφορίες που αναφέρονται στο άρθρο 58 παράγραφος 3 δεύτερο εδάφιο του κανονισμού (ΕΕ) αριθ. 528/2012.
               
            
         (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της δραστικής ουσίας που χρησιμοποιήθηκε για την αξιολόγηση σύμφωνα με το άρθρο 16 παράγραφος 2 της οδηγίας 98/8/ΕΚ. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, εάν έχει αποδειχθεί τεχνικά ισοδύναμη με την αξιολογηθείσα δραστική ουσία.